Café

O café Silbia Garcés Lardiés, Francho Rodés Orquín:Un borguil de parolas.Bocabulario dialeutal escolar, Gubierno d'Aragón, 2006, ISBN 84-689-7358-0, p.18 (d'o turco < kahvé) ye una bebida que s'obtiene por infusión a partir d'os fruitos y simients d'a planta d'o café (Coffea), que contiene una substancia estimulant dita cafeína. Tamién se conoixe a vegatas como café u cafetería o puesto a on que se bebe café.

Con a simient turrada y molida se fa la infusión conoixida por o mesmo nombre. En Costa Rica, Espanya, Portugal y Río de la Plata a ormino se consume o café torrau u torrefacto (tostau con zucre). Gosa tomar-se como desayuno u en dimpués de minchar, y ye una d'as bebidas sin d'alcol mas socializadoras en muitos países. Existen cuasi tantas formas de preparar ista bebida como consumidors, pero a mas popular, amás de tomar-lo solo, ye a que leba leit, encara que tamién se'n gosa anyader-ie crema u nata, leit condensada, chicolate u bel licor. Se sirve a sobén calient, pero tamién se puet tomar fredo u con chelo.

O cautivo d'o café ye prou estendillau por muitos países tropicals, especialment en Brasil, a on que se troba poco mas d'un tercio d'a producción mundial. O café ye un d'os prencipals productos d'orichen agricola comercializaus en os mercaus internacionals, y a sobén suposa una gran contribución a las exportacions d'as rechions productoras. Se producioron un total de 6,7 millons de toneladas de café anyalment entre os anyos 1998 y 2000, asperando-se ta par d'alavez una puyada d'a cifra ta 7 millons de toneladas anyals en 2010.

 Se veiga también 
 Mate.
 Té.

 Referencias 

 Vinclos externos 

  Coffee Research Institute
 Preu historico d'o café seguntes o FMI.

*